armvectores/hy_wikipedia_2023 huggingface dataset:
Օլթու-բել

Օլթու-բել, լեռնաշղթա Հայկական լեռնաշխարհում, Անտիպոնտական լեռնաշղթայի արևմտյան հատվածը կազմող շղթաներից մեկը։ Այս լեռնաշղթայում գտնվող լեռնանցքով է անցնում Դերջանի դաշտից դեպի Ճորոխ գետի վերնագավառ և Փաբևրդ քաղաք տանող ճանապարհը։


== Ծանոթագրություններ ==
Սպա և ջենթլմեն

«Սպա և ջենթլմեն» (անգլ.՝ An Officer and a Gentleman), գեղարվեստական մելոդրամա, ռեժիսոր՝  Թեյլոր Խեկֆորդ, առաջնելույթը տեղի է ունեցել 1982 թվականի հուլիսին։ Գլխավոր դերերում՝ Ռիչարդ Գիր և Դեբրա Ուինգեր։
Երկու Օսկար մրցանակ՝ (դերասան Լուիս Գոսետ կրտսերին և երգի հեղինակ Up Where We Belong), ևս չորս անվանակարգում, այդ թվում՝ լավագույն կանացի դեր (Ուինգեր)։ Ամերիկյան կինոարվեստի ակադեմիայի կողմից ճանաչվել է ամերիկյան  100 ամենակրքոտ ֆիլմերից՝  100 տարվա ընթացքում՝ AFI վարկածով։


== Սյուժե ==
Զակ Մեիոն ընդունվում է զինվորական կրթահամալիր, որտեղ պատրաստում են ամերիկյան ռազմաօդային ծառայության օդաչուներ։ Սակայն ամենասարսափելի մղձավանջում անգամ նա չէր կարող պատկերացնել, թե ինչերի միջով պետք է անցներ, երբ նրանով զբաղվեր դաժան հրահանգիչ Ֆոուլին։
Երեք ամիս խստակրթությունից հետո Զակն ամբողջությամբ համակվեց բանակային  կարգապահությամբ՝ չնայած տեղի աղջիկների բոլոր նկրտումներին, որոնք ցանկանում էին ամուսնանալ օդաչուի հետ։ Ի վերջո Զակն ամուսնանում է նրանցից մեկի հետ։ Չնայած բոլոր խոչընդոտներին՝ ֆիլմի հերոսը դառնում է հրաշալի սպա և գտնում է իր  մեծ սերը։


== Դերերում ==
Ռիչարդ Գիր՝ կուրսանտ Զակ Մեիո
Դեբրա Ուինգեր՝ Պոլա Պոկրիֆկի
Դևիդ Կիտ՝ կուրսանտ Սիդ Ուորլի
Լուիս Գուսետ կրտսեր՝ սերժանտ Էմիլ Ֆոուլի
Լիզա Բլաունտ՝ Լինետա Պոումրոյ
Լիզա Այլբախեր՝ կուրսանտ Քեյսի Սիգեր
Տոնի Պլանա՝ կուրսանտ Էմիլիանո Դելա Սերա
Հառոլդ Սիլվեստր՝ կուրսանտ Լայոնել Պերիմեն
Դևիդ Կարուզո՝ կուրսանտ Տոպեր Դենիելս
Ռոբերտ Լոջիլա՝ Բայրոն Մեիո
Վիկտոր Ֆրենչ՝ Ջո Պոկրիֆկի
Գրեյս Զաբրիսկի՝ Էստեր Պոկրիֆկի


== Մրցանակներ ==
Ֆիլմը ստացել է վեց «Օսկար» մրցանակ՝ ամերիկյան կինոակադեմիայի կողմից և երկու արձանիկ՝ «Երկրորդ պլանի լավագույն տղամարդու դեր» անվանակարգում՝ Լուիս Գուսետ կրտսեր և   «Լավագույն երգ»՝ «Up Where We Belong», որը կատարել են Ջո Քոքերը  և Ջենիֆեր Ուորնսը։ Արժանացել է նաև Բրիտանական կինոակադեմիայի մրցանակին և  ստացել է երկու «Ոսկե գլոբուս»՝ նույն անվանակարգերում։


== Ծանոթագրություններ ==


== Արտաքին հղումներ ==
«Սպա և ջենթլմեն»(անգլ.) ֆիլմը Internet Movie Database կայքում}
«Սպա և ջենթլմեն»(չաշխատող հղում) TCM Movie Database կայքում
««Սպա և ջենթլմեն»»(անգլ.) ֆիլմը Allmovie կայքում:
«Սպա և ջենթլմեն»(անգլ.) ֆիլմը Rotten Tomatoes կայքում
Արևմտաաֆրիկյան ընձուղտ

Արևմտաաֆրիկյան ընձուղտ (լատ.՝ Giraffa camelopardalis peralta), ընձուղտի ենթատեսակ է (Giraffa camelopardalis)։
19-րդ դարում տարածման արեալը ձգվել է Սենեգալից մինչև Չադ լիճը: Այսօր տարածված է միայն Նիգերում։ Արևմտաաֆրիկյան ընձուղտը գտնվում է վերացման սպառնալիքի տակ, քանի որ պոպուլյացիայի ընդհանուր քանակը քիչ է 200-ից։ Սակայն այսօրվա դրությամբ հասել են զգալի առաջնթացի պահպանման գործում։ Այսպես, եթե 1990 թվականին ենթատեսակը ուներ մոտավորապես 50 տեսակ, ուրեմն 2007 թվին այն հասել է 175-ի։


== Արտաքին հղումներ ==
http://www.iucnredlist.org/details/136913/0
Կեդրովայա (այլ կիրառումներ)

Կեդրովայա, կարող է վերաբերել՝

Կեդրովայա - գետ Ռուսաստանում, Տոմի վտակը
Կեդրովայա - գյուղ Ռուսաստանի Պրիմորիեի երկրամասի Խասանսկի շրջանի կազմում
Heart to Heart (երգ, Ջեյմս Բլանտ)

«Heart to Heart», բրիտանացի երաժիշտ և երգերի հեղինա Ջեյմս Բլանտի չորրորդ ստուդիական ալբոմի՝ «Moon Landing» (2013) սինգլ։ Երգը թողարկվել է 2014 թվականի փետրվարի 3-ին։ UK Singles չարթում երգը զբաղեցրել է 42-րդ հորիզոնականը, երգը մեծ տարածում է գտել Ավստրալիայում, Բելգիայում, Գերմանիայում, Իտալիայում և Շվեյցարիայում։ Երգը գրվել է Ջեյմս Բլանտի, Դանիել Օմելիոյի և Դանիել Փարկերի կողմից։


== Երգի տեսահոլովակ ==
Երգի տեսահոլովակը եթեր է դուրս եկել 2013 թվականի դեկտեմբերի 17-ին Յութուբ կայքում (3:41 րոպե տևողությամբ)։


== Երգացանկ ==
"Heart to Heart" - 3:29


=== CD սինգլ ===
"Heart to Heart" - 3:38
"Bonfire Heart (Live at Reeperbahn Festival 2013)" - 3:38
"Satellites (Acoustic Version from Angel Studios)" - 2:42
"Miss America (Acoustic Version from Angel Studios)" - 3:04


== Վարկանշային աղյուսակ ==


=== Տարեկան չարթեր ===


== Ծանոթագրություններ ==
Մեխրենգա

Մեխրենգա  (ռուս.՝ Мехреньга ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եմցա գետի ափին՝ 180 կմ հեռավորության վրա։ Գետի երկարությունը 231 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժաբուատան դուս Գուարարապիս

Ժաբուատան դուս Գուարարապիս (պորտուգալերեն՝ Jaboatão dos Guararapes), քաղաք և համայնք Բրազիլիայի Պերնամբուկու նահանգում։ Մտնում է նահանգի վարչական կենտրոնի ու խոշորագույն բնակավայրի՝ Ռեսիֆիի մետրոպոլիսային տարածքի և տնտեսա-վիճակագրական միկրոշրջանի մեջ։ «Ռեսիֆիի ագլոմերացիա» անվանումը կրող մեզոտարածաշրջանի բաղկացուցիչ մասն է կազմում։ Զբաղեցնում է 258,7 քառակուսի կիլոմետր տարածք։ 2007 թվականի տվյալներով բնակչության թվաքանակը եղել է 665.387: 2018 թվականի հուլիսի 1-ի դրությամբ այդ ցուցանիշը հասել է 697.636-ի։ Բնակչության թվաքանակով նահանգում զբաղեցնում է երկրորդ տեղը՝ զիջելով միայն Ռեսիֆիին։ Արդյունաբերական կարևոր կենտրոն է։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում էր   4.067.013 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր  6.348,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)


== Պատմություն ==
Բնակավայրը 1593 թվականի մայիսի 4-ին հիմնադրել է Բենտու Լուիշ Ֆիգուեյրան։ 1873 թվականի նոյեմբերի 13-ին Ժաբուատան դուս Գուարարապիսն ստացել է ինքնավար համայնքի կարգավիճակ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Website der Câmara Municipal, Stadtrat (brasilianisches Portugiesisch)
Instituto Brasileiro de Geografia e Estatística (IBGE): Jaboatão dos Guararapes – Panorama. Aktuelle statistische Angaben (brasilianisches Portugiesisch)
(Պորտուգալերեն) Համայնքապետարանի պաշտոնական կայքէջը Archived 2009-02-22 at the Wayback Machine.
Վաթեռլոո կամուրջ (ֆիլմ)

Անվան այլ կիրառումների համար տե՛ս՝ Վաթեռլոո (այլ կիրառումներ)Վաթեռլոո կամուրջ (անգլ.՝ Waterloo Bridge), 1940 թվականին նկարահանված ֆիլմ ըստ Ռոբերտ Շերվուդի պիեսի։ Գլխավոր դերերում հանդես են գալիս Վիվիեն Լին և Ռոբերտ Թեյլորը։ Ռեժիսորն է Մերվին Լե Ռոյը։ Ըստ այս պիեսի՝ նկարահանվել է երեք կինոնկար՝ 1931, 1940 և 1956 թվականներին։


== Սյուժե ==
Երկրորդ համաշխարհային պատերազմի սկիզբն է։ Բրիտանացի սպա Ռոյ Քրոնին (Ռոբերտ Թեյլոր) պատրաստվում է Ֆրանսիայի ռազմաճակատ մեկնելու, սակայն առաջին հերթին որոշում է գնալ Վաթեռլոոյի կամուրջ, որի հետ կապված նա այնքան հիշողություն ուներ։ Այստեղ, կամրջի վրա, նրա անցյալը կկանգնի աչքերի առաջ։
Առաջին համաշխարհային պատերազմին Լոնդոնի ռմբակոծման ժամանակ Վաթեռլոյի կամրջի վրա ծանոթանում և միմյանց են սիրահարվում բալետի պարուհի Մայրան (Վիվիեն Լի) և գեղեցիկ սպա Ռոյը։ Այս սիրավեպի պատճառով խիստ ուսուցչուհին (Մարիա Ուսպենսկայա) հեռացնում է նրան բալետի խմբից, իսկ շուտով թերթերից մեկում մահացածների ցուցակում տեսնում է Ռոյի ազգանունը։ Հուսահատությունը, գումարի պակասը և գործազրկությունն աղջկան տանում են մայրուղի։ Բայց Ռոյի մահվան հաղորդագրությունը սխալ էր, և նա վերադառնում է։


== Ծանոթագրություններ ==
Հողային կադաստր

Հողային կադաստր, հողի բնական, տնտեսական, իրավական, վիճակի հավաստի տվյալների ամբողջություն։


== Հողային կադաստրը Հայաստանում ==
Հայաստանում հողային կադաստրը առանձին համակարգ չէ և ներառված է Կադատրի կոմիտեում։ 2001 թվականին ընդունված ՀՀ Հողային օրենսգրքի 33 հոդվածի համաձայն՝ անշարժ գույքի պետական միասնական կադաստրը հողամասերի ու դրանց վրա ամրակայված անշարժ գույքի հաշվառման, բնական, տնտեսական և իրավական, կարգավիճակի, տեղաբաշխման ու չափերի, որակ, բնութագրերի, իրավ, ռեժիմի, սեփականության և այլ գույքային իրավունքների ու դրանց սահմանափակումների պետական գրանցման, անշարժ գույքի գնահատման հավաստի տեղեկությունների համակարգ է։
Այդ տեղեկությունները հաշվի են առնվում հողերի պահպանումը և օգտագործումը ծրագրավորելիս, հողամասեր տրամադրելիս, հողի վճարների չափերը որոշելիս, հողաշինարարություն իրականացնելիս, հողի օգտագործման և պահպանման տնտեսական գործունեությունը գնահատելիս և այլն։
Հողի մասնավոր սեփականության պայմաններում հողային կադաստրը ծառայում է՝

հարկային քաղաքականության իրականացման,
հողային շուկայի ձևավորման,
մասնավոր սեփականության ձևակերպման նպատակներին։Անշարժ գույքի պետական միասնական կադաստրի վարումը սահմանվում է օրենքներով և այլ նորմատիվ իրավ, ակտերով։


== Տես նաև ==
Հողային իրավունք
Անտառային կադաստր


== Արտաքին հղումներ ==
Կադաստրի կոմիտե
Կաղամբուկ դաշտային

Կաղամբուկ դաշտային (լատ.՝ Brāssica campēstris), պատկանում է կաղամբազգիների ընտանիքին։ Երկշաքիլավոր մոլախոտ է։ Ունի առանցքային, թափանցող արմատներ, որոնք առաջացնում են երկրորդային արմատներ։ Ցողունները ուժեղ ճյուղավորված են։ Բույսերը հիմնականում ունեն 30-40 սմ և 120 սմ բարձրություն։ Տերևները տարաձև են, գլխավոր և կողային ճյուղավորումները վերջանում են դեղին գույնի ծաղիկներով։ Պտուղը բարակ պատիճ է, որտեղ տեղակայված են 1.5 մմ սերմերը։ Բազմանում են սերմերով։
Բույսը հավասարապես կրում է նաև բողկուկ, շաղգամուկ անունները։ Ցողունի հիմքի մասը և նրա չզարգացած ելուններն ունեն գորշ կամ մուգ մանուշակագույն երանգավորում, վերին մասն ավելի բաց գույնի է։ Շաքիլատերևները երիկամաձև են, որոնք ծիլերին են կպած ուռած կողմով և փռվում-ծածկում են հողի մակերեսը։


== Տարածում ==
Տարածված է հյուսիսային բարեխառն գոտում։ Հանդիպում է հատկապես բարձրադիր գոտիներում։


== Ծանոթագրություններ ==


== Արտաքին հղումներ ==
Կաղամբուկ դաշտային Archived 2015-04-09 at the Wayback Machine.
Միքայել Ալիխանյան

Միքայել Ալիխանյան (1886, Բաթում, Վրաստան - 1937), հայ դերասան, ռեժիսոր։


== Կենսագրություն ==
Միքայել Ալիխանյանը ծնվել է 1886 թվականին, Վրաստանի Բաթում քաղաքում։ Նախնական կրթությունն ստացել է ծննդավայրում, այստեղ էլ սկսել է անել բեմական կյանքի առաջին քայլերը։ Սովորել է Թիֆլիսի Սոֆիա Դոլուխանյանի դրամատիկական կուրսում։ Խաղացել է մի շարք թատերախմբերում, մասնակցել է տարբեր հյուրախաղերի։
Ալիխանյանը զոհ է դարձել 1937 թվականի բռնաճնշումներին։


== Ստեղծագործական կյանք ==
1902 թվականից որպես դերասան և ռեժիսոր սկսել է աշխատել Բաթումի թատրոնում։ Ալիխանյանը մասնագիտացվել է Թիֆլիսում,  Սոֆիա Դոլուխանյանի դրամատիկական կուրսերում։ Մասնակցելով Սիրանույշի երևանյան հյուրախաղերին` 1903 թվականին դերասանը խաղացել է Հորացիոյի դերը։ 1908-1909 թվականներին Բաթումի թատրոնում խաղացել է մի շարք դրամատիկական դերեր։
1908-1909 թվականներին Ալիխանյանը հյուրախաղերի է գնացել Արևմտյան Հայաստան-Թուրքիա և Իրան` Աբելյան-Արմենյան թատերախմբի հետ միասին։ Դերասանի բեմական կյանքի մեծ մասն անցել է անդրկովկասյան քաղաքներում և ծննդավայր Բաթումում։
1921 թվականին Պոլսից Ալիխանյանը Վ. Փափազյանի թատերախմբի հետ վերադարձել է Բաթում, որոշ ժամանակ այնտեղ աշխատելուց հետո մեկնել է Թիֆլիս։
Աբելյանի թատերախմբի հետ ելույթներով հանդես է եկել Հյուսիսային Կովկասի տարբեր քաղաքներում։ 1928-1929 թվականներին որպես դերասան և տեխնիկական ռեժիսոր աշխատել է Թիֆլիսի հայպետթատրոնում։


=== Դերեր ===
«Համլետ»` Հորացիո
«Եվգինե»` Գաբրո Ազարյան
«Վանյուշինի զավակները»` Ալեքսեյ
«Ավազակներ»` Շպիգելբերգ
«Պատվի համար»` Բագրատ
«Մարվող ճրագներ»` Ներսես
«Խաչագողի հիշատակարանը»` Քավոր Պետրոս


== Ծանոթագրություններ ==
Սիմչո Իսակով

Սիմչո Իսակով (եբրայերեն՝ סימצ'ו איסאקוב‎, բուլղար․՝ Симчо Исаков, օգոստոսի 12, 1919(1919-08-12), Կյուստենդիլ, Բուլղարիա - հունվարի 22, 1949(1949-01-22), անհայտ), հրեական ծագմամբ բուլղարացի բանաստեղծ։ Գրել է բանաստեղծություններ, արձակներ, ֆելիետոններ։ 22 տարեկանում գրել է «Ալֆրեդ Սասսոն» չափածո վեպը։


== Կենսագրություն ==
Ծնվել է 1919 թվականի օգոստոսի 12-ին Կյուստենդիլում՝ մանր առևտրական Իսակի ընտանիքում, որը «Փարիզ խանութ»-ի սեփականատերն էր։ Ընտանիքում չորրորդ երեխան էր։ Այն միջավայրը, որտեղ նա մեծացել է, ուղիղ կապ ուներ հրեա ժողովրդի իր նախահորը վերադարձնելու և ժամանակակից հրեական պետության ստեղծելու հետ։ Հրեաների հասարակական կյանքը եռում էր «Մակաբի» կազմակերպությունում և «Բարի ապագա» հրեական համայնքային կենտրոնում։
Սիմչոյի առաջին գրական փորձերը նկատվել են դեռ մանկության տարիներին։ 15 տարեկանում նա անձնական օրագիր էր պահում, որտեղ նկարագրում էր օրվա ապրումները և մտորում կյանքի մասին։ 1936 թվականին նա իր օրագրում նշում է, որ սկսելու է ուսումնասիրել եբրայերեն։ 1938 թվականին նա որոշում է հրա երեխաների համար դպրոցական թերթ հրատարակել, սակայն գիմնազիայի տնօրենը չէր խրախուսում նրա այս գաղափարը։ Դրա փոխարեն «Մակաբին» օգնում է նրան երկու երեխայի համար հրատարակել «Փախուստ» գրքույկը։ Նույն թվականին, որպես աճող հակասեմականության պատասխան, Կուստանդիլում ձևավորվել էր հրեական անլեգալ կորիզ։ Իսակովը հայտնի էր որպես «Հրեաների առաջնորդ»։
Գերազանց ավարտելով Կյորստենդիլի գիմնազիան, ընտանիքի պնդմամբ ընդունվում է Սոֆիայի համալսարան։ Այս տարիներին նա աշխատել է Ալաբին փողոցի անձրևանոցների խանութում։ Ազգի պաշտպանության օրենքի ընդունման ժամանակ Իսակովը դուրս է եկել համալսարանից և վերադարձել է հայրենի քաղաք՝ Կյուսենդիլ, որտեղ տեղի հրեական դպրոցում դասավանդել է երբայերեն։
1943 թվականին Իսակովը Բուլղարիայում հրեական համայնքի միակ թերթում՝  «Զանգվածային տեղեկագրում», պարբերաբար տպագրում էր իր ֆելիետոնները։ Երեք տարի մի քանի այլ հրեաների հետ եղել է աշխատանքային ճամբարում, որտեղ նա քարեր էր կոտրում՝ ճանապարհներ և կամուրջ կառուցելու համար։
1949 թվականի հունվարի 22-ին Սիմչո Իսակովը մահացավ։ Ըստ գրաքննադատ Մորդեհայի-Մարկո Ավիսհայի՝ նա արժանի էր «բուլղարական հրեաների գրող» գրական անվանը։ Մահանալուց հետո նա ժառանգություն է թողել հարյուրավոր բանաստեղծություններ և մի չափածո վեպ՝ «Ալֆրեդ Սասսոն»-ը։
1973 թվականին բանաստեղծ Ռաֆայել Էլիազը եբրայերեն է թարգմանել Իսակովի մի շարք բանաստեղծություններ։ 2007 թվականի հրատարակվել է բանաստեղծությունների ժողովածուն, որն ուներ «Ընտրանի» (Избрано) անունը, որը խմբագրվել է Վիկտորիա Աթանասովայի կողմից։


== Արտաքին հղումներ ==
סימצ'ו איסקוב – משורר, חולם ולוחם – 60 שנה לפטירתו, Բուլղարական հրեաների կայքը։


== Ծանոթագրություններ ==
Դանիել Դեֆո

Դանիել Դեֆո (անգլ.՝ Daniel Defoe, մոտ սեպտեմբերի 13, 1660(1660-09-13)[…], ապրիլի 3, 1660(1660-04-03) կամ սեպտեմբերի 30, 1660(1660-09-30), Կրիպլգեյթ, Լոնդոն, Անգլիա և Լոնդոն, Անգլիայի թագավորություն - ապրիլի 24, 1731(1731-04-24)[…] կամ 1731, Մուրֆիլդս, Լոնդոն, Անգլիա), անգլիացի նշանավոր արձակագիր։ Հանրահայտ «Ռոբինզոն Կրուզո» վեպի հեղինակը։


== Կենսագրություն ==
Դանիել Դեֆոն ծնվել է 1660 թ. Լոնդոնում՝ մսավաճառի ընտանիքում։ Նրա նախնիները բողոքականներ էին, որոնք 16-րդ դարում, Կրոնական պատերազմների ժամանակ, Կաթոլիկ Եկեղեցու հարուցած հալածանքների պատճառով Ֆլանդրիայից գաղթել էին Մեծ Բրիտանիա։ Գրողի բուն ազգանունը Ֆո էր, որին նա ավելացրել է «դե» մասնիկը։
Դեֆոյի հայրը լինելով խստակենցաղ մաքրակրոն՝ իր որդու ապագան տեսնում էր հոգևորականի կոչման մեջ։ Ապագա գրողը հոր ուղղորդմամբ ընդունվում է Նյուինգտոնյան ճեմարան, որտեղ ուսումնասիրում է լատիներեն, հունարեն լեզուներ և դասական գրականություն։ Սակայն Դանիել Դեֆոն իր ապագան չտեսավ եկեղեցական ասպարեզում և սկսեց զբաղվել առևտրով։ Նա առևտրական ճանապարհորդություններ է կատարում Իսպանիա, Պորտուգալիա, Ֆրանսիա և Եվրոպական այլ երկրներ։ Նա այս ճանապարհորդություններն օգտագործում է Եվրոպական երկրների կեցաղային առանձնահատկություններն ուսումնասիրելու, ինչպես նաև իսպաներեն, ֆրանսերեն և այլ արդի լեզուներ սովորելու համար։
Դանիել Դեֆոն նաև ակտիվ մասնակցում էր երկրի քաղաքական կյանքին։ Նա մասնակցել է Հակոբ II- ի դեմ դուքս Մոնմութի ապստամբությանը, որը ճնշվել է 1685 թ. հուլիսի 6-ին Սեջմուրի ճակատամարտում ապստամբների պարտությունից հետո։ Իսկ «Փառապանծ հեղափոխության» ժամանակ Դեֆոն լոնդոնցի այն առևտրականների մեջ էր, որոնք մայրաքաղաքում հանդիսավոր դիմավորեցին նոր թագավոր Վիլհելմ III Օրանցուն։


== Համառոտ մատենագիտություն ==
1719 - «Ռոբինզոն Կրուզո», (թարգմանված է հայերեն)
1719 - «Ռոբինզոն Կրուզոյի հետագա արկածները», (թարգմանված է հայերեն)
1722 - «Ժանտախտային տարվա օրագիրը»
1722 - «Մոլլ Ֆլենդերս», (թարգմանված է հայերեն)
1724 - «Ծովահենության ընդհանուր պատմություն»


== Ծանոթագրություններ ==
Գյուլի Բաղդատ

Գյուլի Բաղդատ, լեռնաշղթա Անտիպոնտական լեռնահամակարգի հյուսիսարևելյան հատվածում։ Ձգվում է Թորթում լճից 5-6 կմ արևելք՝ հյուսիսից հարավ ուղղությամբ՝ կազմելով ջրբաժան Թորթում գետի և նրա մի վտակի միջև։ Լանջերն անտառազուրկ են։


== Ծանոթագրություններ ==
Վաղարշակ Ա

Վաղարշակ Ա (ծննդյան և մահվան թթ. անհայտ), Հայոց արքա (մ.թ.ա. 247-225), Արշակունյաց հարստության հիմնադիրը Հայաստանում։ Հայոց պատմիչները Վաղարշակին համարում են Պարթևաց Արշակունի թագավոր Արշակ Մեծի (մ.թ.ա. 248/247 – մոտ մ.թ.ա. 211) կամ Միհրդատ Ա Մեծի (մ.թ.ա. 171 - մ.թ.ա. 198/137) եղբայրը։ Վերջինիս օգնությամբ 31 տարի գահակալելով Հայաստանում՝ Վաղարշակ Ա-ն մայրաքաղաքն ու գահանիստը դարձրել է Մծբինը։


== Վաղարշակ Ա-ն ըստ Մովսես Խորենացու ==
Ըստ Մովսես Խորենացու Վաղարշակ Ա-ն գահակալել է 22 տարի։
Մովսես Խորենացին Վաղարշակին է վերագրում վարչական, քաղաքական, ռազմական, տնտեսական և մշակութային բազմաթիվ բարենորոգումներ։ Վաղարշակ Ա-ի կառավարման ժամանակ իր տերության կազմի մեջ էին մտնում նաև Ատրպատականը և Հյուսիսային Միջագետքը։ Նրա օրոք են իշխանական տիտղոսներ և տիրույթներ ստացել մի շարք տոհմեր, մասնավորապես՝ Բագրատունիները, Գնունիները, Առանշահիկները և այլն։ Վաղարշակ Ա-ն պատերազմել և հաղթել է Փոքր Ասիայի թագավորներից մեկին՝ Մորփյուղիկեսին։
Վաղարշակ Ա-ին հաջորդել է իր որդին՝ Արշակ Ա-ն։ Վաղարշակի կարգադրությամբ է ասորի քուրմ Մար Աբաս Կատինան Նինվեից բերել Հայոց հին պատմությունը և բաբելոնյան աղբյուրների հիման վրա գրել իր «Հայոց Պատմությունը»։


== Հակասությունները Վաղարշակ Ա-ի շուրջ ==
Ըստ Սեբեոսի Արշակ Մեծի որդիներն էին՝ Արշակ Փոքրը և Վաղարշակը, առաջինը թագավորում է Մծբինում, իսկ Վաղարշակը՝ Մեծ Հայքում։ Ըստ Միքայել Չամչյանի գահակալել է 22 տարի՝ մ.թ.ա. 147 - մ.թ.ա. 122 թվականներին։ Վաղարշակի պատմականությունը կասկածի է ենթարկվել 19-րդ 2-րդ կեսից և շարունակում է մնալ գիտնականների տարակարծությունների ու վեճերի առարկա։ Ուսումնասիրողներից ոմանք Վաղարշակին փորձել են նույնացնել Տրդատ Ա–ի հետ, իսկ Հակոբ Մանանդյանը՝ Վաղարշ Բ-ի հետ։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 5, Ցուցակ 1, Էջ 31-32
Միքայէլ Չամչեանց, Պատմութիւն Հայոց։ Ի սկզբանէ աշխարհի մինչև ցամ Տեառն 1784։ Հտ. Ա, Վենէտիկ, 1784։ Archived 2019-04-07 at the Wayback Machine.
«Պատմություն Հայոց», Մովսես Խորենացի, 1968.
«Հայաստանը և Առաջին Արշակունիները» Լևոն Շահինյան, 1993.
Դոսլիդնոե (այլ կիրառումներ)

Դոսլիդնոե, կարող է վերաբերել՝

Դոսլիդնոե - ավան, Ուկրաինայի Խարկովի մարզի Կրասնոգրադի շրջանում
Դոսլիդնոե - ավան, Ուկրաինայի Խարկովի մարզի Չուգուևի շրջանում
Դոսլիդնոե - գյուղ, Ուկրաինայի Ժիտոմիրի մարզի Լյուբարսկի շրջանում
Չերնիկովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՉերնիկովոՉերնիկովո (ռուս.՝ Черниково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատտիկյան կատակերգություն

Ատտիկյան կատակերգություն, թատերագրության ժանր Հին Հունաստանում։ Սկզբնավորվել է մ․ թ․ ա․ 5-րդ դարում Միջին Հունաստանի Ատտիկա մարզում, որի գլխավոր քաղաքն Աթենքն էր։ ներառում է հին ատտիկյան կատակերգությունը, միջին ատտիկյան կատակերգությունը և նոր ատտիկյան կատակերգությունը։


== Ծանոթագրություններ ==
Ներվան (Հեքյարիի գավառ)

Անվան այլ կիրառումների համար տե՛ս՝ Ներվան (այլ կիրառումներ)Ներվան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(9823) Աննանտալովա

(9823) Աննանտալովա (անգլ.՝ Annantalova), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,382167 ա. մ., առավելագույնը մոտենում է 2,0671 ա. մ. հեռավորության վրա և հեռանում 2,6972 ա. մ.։ Արեգակի շուրջ մեկ ամբողջական պտույտ է կատարում 1342,94 երկրային օրվա ընթացքում, իր ուղեծրով շարժվելով միջինում 0,268068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9823) Աննանտալովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաքսիմ Բաքա

Մաքսիմ Բաքա (ֆր.՝ Maxime Baca, հունիսի 2, 1983(1983-06-02), Կորբեյ-Էսոն), ֆրանսիացի ֆուտբոլիստ, պաշտպան։


== Ակումբային կարիերա ==
Մաքսիմ Բաքան ծնվել է Փարիզի արվարձան Քորբեյ Էսոն քաղաքում և ֆուտբոլով զբաղվել սկսել է «Պարի Սեն Ժերմեն» ակումբում։ Մայրաքաղաքի ակումբի հիմնական կազմում պաշտպանը հանդես չի եկել։ 2003 թվականին տեղափոխվել է Լիգա 3-ի «Սաննուա Սեն Գրատյան»։ Այնտեղ անցկացրել է 2 մրցաշրջան, ինչից հետո դարձել է «Հավրի» խաղացող։
«Հավրի» կազմում պաշտպանը նորամուտը կատարել է 2005 թվականի հուլիսի 29-ին Լիգա 2-ի «Մոնպելիե» ակումբի դեմ խաղում։ 2007/08 մրցաշրջանում Մաքսիմ Բաքան խփել է իր միակ գոլը «Հավրի» կազմում (2007 թվականի սեպտեմբերի 28-ին գրավել է Թիերրի Դեբեի պաշտպանած դարպասը «Այաչոյի» դեմ խաղում)։ Մրցաշրջանի արդյունքում «Հավրը» հաղթել է Լիգա 2-ում, և 2008 թվականի օգոստոսի 2-ին «Նանսիի» դեմ խաղում պաշտպանը կատարել է նորամուտը Լիգա 1-ում։ Ֆրանսիայի առաջնության 2008/09 մրցաշրջանում «Հավրն» զբաղեցրել է վերջին տեղը և անցել Լիգա-2։ Սակայն Բաքան մնացել է Ֆրանսիայի բարձրագույն դիվիզիոնի խաղացող՝ տեղափոխվելով «Լորյան»։
Նոր թիմում պաշտպանն իր առաջին խաղն անցկացրել է 2009 թվականի օգոստոսի 9-ին՝ մասնակցելով առաջնության «Լիլի» դեմ խաղին։
2014 թվականի հունիսին Բաքան երկամյա պայմանագիր է կնքել «Գենգան» ակումբի հետ։


== Վիճակագրություն ==
2016 թվականի հունվարի 19-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը «Էկիպի» կայքում (ֆր.)
Ֆուտբոլիստի էջը Ֆրանսիայի պրոֆեսիոնալ ֆուտբոլային լիգայի կայքում (ֆր.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը Footballdatabase կայքում (անգլ.)
Ռաֆայել Սաբատինի

Ռաֆայել Սաբատինի (ապրիլի 29, 1875(1875-04-29)[…], Էզի, Իտալիայի թագավորություն - փետրվարի 13, 1950(1950-02-13)[…], Վիկոն, Շվեյցարիա, Շվեյցարիա)՝ իտալական ծագմամբ անգլիացի գրող, որը հայտնի է իր արկածային, պատմական վեպերով։ Հատկապես հայտնի են նավապետ Բլադի մասին վեպերը։


== Կենսագրություն ==
Ռաֆայել Սաբատինին ծնվել է Իտալիայի Ջեզի քաղաքում։ Հայրը իտալացի էր, իսկ մայրը՝ անգլիացի։ Երկու ծնողներն էլ օպերայի երգիչներ էին, որոնք հետագայում դարձել էին ուսուցիչներ։
Փոքր տարիքից սկսած Ռաֆայելը սովորել էր տարբեր լեզուներ՝ ապրելով իր պապիկի հետ Անգլիայում, դպրոց գնալով Պորտուգալիայում, և որպես դեռահաս՝ Շվեյցարիայում։ 17 տարեկան հասակում վերադառնալով Անգլիա, նա իր իմացած 5 լեզուներին ավելացրել է ևս մեկը՝ անգլերենը։ Հետագայում որպես իր ստեղծագործությունների լեզու ընտրել է հենց անգլերենը։ Այդ ընտրությունը գիտակցաբար է արել, քանի որ, ինչպես ինքն է նշել. «ամենալավ պատմվածքները գրված են անգլերեն»։
Առաջին գիրքը լույս է տեսել 1904 թվականին։


== Գրքերի ընտրանի ==
Նավապետ Բլադի ոդիսականը (Captain Blood) (1922 թ.)
Նավապետ Բլադի ժամանակագրությունները (The Chronicles of Captain Blood) (1931 թ.)
Նավապետ Բլադի հաջողությունները (The Fortunes of Captain Blood) (1936 թ.)
Սկարամուշ (Scaramouche) (1921 թ.)
Ծովաբազե (The Sea Hawk) (1915 թ.)
Բելարիոն Հաջողակը (Bellarion the Fortunate) (1926 թ.)


== Ծանոթագրություններ ==


== Արտաքին հղումներ ==
Ռաֆայել Սաբատինին bookmark.am֊ում
Ռաֆայել Սաբատինին standardebooks.org֊ում
rafaelsabatini.com
(3548) Էվրիբատես

(3548) Էվրիբատես (անգլ.՝ Eurybates), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,177086 ա. մ., առավելագույնը մոտենում է 4,7063 ա. մ. հեռավորության վրա և հեռանում 5,6479 ա. մ., իսկ Երկրի ուղեծրին Էվրիբատես աստերոիդը նվազագույնը մոտենում է 3,723 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4302,56 երկրային օրվա ընթացքում, իր ուղեծրով շարժվելով միջինում 0,083671 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3548) Էվրիբատես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիսիան (այլ կիրառումներ)

Սիսիան, կարող է վերաբերել՝

Սիսիան - համայնք Հայաստանի Սյունիքի մարզում
Սիսիան - քաղաք Հայաստանի Սյունիքի մարզում
Սիսիան - գետ Սյունիքի մարզում, Որոտանի աջ վտակը
Ստանիսլավովկա (գյուղ, Ռոմանովսկի շրջան)

Անվան այլ կիրառումների համար տե՛ս՝ ՍտանիսլավովկաՍտանիսլավովկա (ուկրաիներեն՝ Станіславівка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1896 թվականին։
2001 թվականի տվյալներով Ստանիսլավովկա գյուղում բնակվում էր 219 մարդ։ Բնակավայրը զբաղեցնում է 96,7 կմ² տարածք։ Բնակչության խտությունը կազմում էր 2,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աուտոկոիդներ

Աուտոկոիդներ տեղային ազդեցության կենսաբանական ազդանշանային մոլեկուլներ են։ Ի տարբերություն հորմոնների, որոնք օրգանիզմում ունեն համակարգային ազդեցություն, աուտոկոիդները արտադրվում են սահմանափակ հատվածում (բջիջների խմբի, օրգանի կամ հյուսվածքի) և ունի տեղային ազդեցություն։ Շատ արագ քայքայվում են, ինչի պատճառով չեն հասցնում տարածվել օրգանիզմում։ Հորմոններ, աուտոկոիդներ և նեյրոմեդիատորներ (որոնք ազդում են սինապսների սահմանում) բաժանումը պայմանական է, քանզի միևնույն նյութը, օրինակ նորադրենալինը, տարբեր պայմաններում կարող է հանդես գալ տարբեր դերում։
Աուտոկոիդները կարող են մասնակցել տարբեր կենսաբանական պրոցեսներում, ներառյալ հարթ մկանների, գեղձերի, նյարդերի, թրոմբոցիտների և այլ հյուսավծքների ակտիվության կարգավորմանը։
Որպես տեղային ազդեցության նյութեր, աուտոկոիդները մասնակցում են ազդակների պարակրին փոխանցմանը։
Ամենահայտնի աուտոկոիդներին են դասվում էյկոզանոիդները, անգիոտենզինը, նեյրոտենզինը, ազոտի(II)օքսիդը, կինինները, հիստամինը և այլն։


== Ծանոթագրություններ ==
Հյուսիս-սիբիրական դաշտավայր

Հյուսիս-սիբիրական (Թայմիրի) ցածրավայր (ռուս.՝ Се́веро-Сиби́рская (Таймы́рская) ни́зменность), ցածրադիր դաշտավայր Ենիսեյի և Օլենյոկի ստորին հոսանքների շրջանում։ Երկարությունը 1400  կմ է, լայնությունը՝ 600  կմ։ Ցածրադիր ճահճացած հարթավայր է 200-300 մ բարձրությամբ հարթակատար բլրաշարերով։ Կան ջերմակարստային լճեր։ Խոշոր լիճը Թայմիրն է։ Տարածված է հավերժական սառածությունը։ Կլիման մերձարկտիկական-ցամաքային է, հունվարի միջին ջերմաստիճանը 30°C-ից մինչև 37°C է, հուլիսինը՝ 6-10°C, տարեկան տեղումները՝ մինչև 300 մմ։ Հյուսիս-սիբիրական դաշտավայրով են հոսում Խատանգան սկզբնավորող վտակները և Անաբարը։ Բուսականությունը տունդրային և անաառատունդրային է։ Կան նավթի, գազի և քարածխի հանքավայրեր։
Խրամցովո (գյուղ, Սաֆոնովսկի շրջան)

Խրամցովո (ռուս.՝ Храмцово), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահե Միքայելյան

Վահե Միքայելի Միքայելյան (Թերլեմեզյան) (հունվարի 1, 1900(1900-01-01), Վան, Վանի վիլայեթ, Օսմանյան կայսրություն - փետրվարի 10, 1967(1967-02-10), Երևան, Հայկական ԽՍՀ, ԽՍՀՄ), հայ թարգմանիչ, ԽՍՀՄ գրողների միության անդամ (1938)։


== Կենսագրություն ==
Ծնվել է Արևմտյան Հայաստանի Վան քաղաքում։ Նախնական կրթությունն ստացել է Վանի Երամյան դպրոցում։ 1915 թվականին գաղթել է Երևան։ 1927 թվականին ավարտել է Թիֆլիսի օտար լեզուների ինստիտուտը։ Վերադառնալով Երևան, աշխատել է համալսարանում որպես գրադարանի վարիչ, ապա ֆրանսերենի դասախոս։ Հետագայում որպես ոճաբան աշխատել է «Սովետական գրականություն» ամսագրում և «Գրական թերթում»։ Մահացել է Երևանում։


== Թարգմանություններ (ֆրանսերենից և ռուսերենից) ==


== Ծանոթագրություններ ==
Կազարինովո (գյուղ, Խոլմ-Ժիրովսկի շրջան)

Կազարինովո (ռուս.՝ Казариново), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիդտուգեմ

Տիդտուգեմ (ռուս.՝ Тыдтугем), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չույա գետի ձախ ափով՝ 147 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը -  13010100312115100005605
Հիդրոլոգիական ուսումնասիրությունների կոդը -  115100560
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փատնեմ շրջան (Նյու Յորք)

Անվան այլ կիրառումների համար տե՛ս՝ Փատնամ (այլ կիրառումներ)Փատնեմ շրջան (անգլ.՝ Putnam County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 637 կմ² է, բնակչությունը՝ 99.710 մարդ (2010 թ. տվյալներով)։ Շրջկենտրոնն է Քարմել բնակավայրը։ Կազմավորվել է 1812 թ.։
Ռուսաստանի պետական գրադարան

Ռուսաստանի պետական գրադարան (ռուս.՝ Российская государственная библиотека), պետական գրադարան Մոսկվայում։ Համարվում է Եվրոպայի և աշխարհի խոշորագույն գրադարաններից, գրադարանագիտության, գրքի պատմության, մատենագիտության բնագավառների ԳՀ առաջատար հիմնարկ։ Հիմնվել է 1862 թվականի հուլիսի 1-ին, ընդգրկված է Ռումյանցևյան հանրային թանգարանի կազմում։ Կազմավորման սկզբից ստանում է հայրենական հրատարակությունների պարտադիր օրինակներ (մինչև 1922 թվականը՝ 1, 1922-1944 թվականներին՝ 2, 1945 թվականից՝ 3 օրինակ)։ 1925 թվականից կոչվել է Վ. Ի. Լենինի անվան ԽՍՀՄ գրադարան, 1992 թվականից՝ Ռուսաստանի պետական գրադարան։
Գրադարանի ընթերցողներից են եղել Լև Տոլստոյը, Ֆեոդոր Դոստոևսկին, Դմիտրի Մենդելեևը, Կոնստանտին Ցիոլկովսկին, Կլիմենտ Տիմիրյազևը, Անտոն Չեխովը, Վալերի Բրյուսովը և ուրիշներ։ 1893 թվականին և 1897 թվականին գրադարանի ընթերցասրահում աշխատել է Վ․ Ի․ Լենինը, 1919-1921 թվականներին եղել է բաժանորդ։ 1924 թվականին Ռումյանցևյան գրադարանը վերանվանվել է Վ․ Ի․ Լենինի անվան ռուսական, 1925 թվականի փետրվարի 6-ին՝ Վ․ ի․ Լենինի անվան ԽՍՀՍ պետական գրադարան։ 1945 թվականին պարգևատրվել է Լենինի շքանշանով։ Լենինի պետական գրադարանի ֆոնդերում 1982 թվականին եղել է 11,7 միլիոն գիրք, 10,1 միլիոն ամսագիր, աշխարհի 200 (ԽՍՀՍ ժողովուրդների 89) լեզուներով 397 հազար թերթերի տարեկան հավաքածու, 330 հազար միավոր ձեռագիր, 1,3 միլիոն միավոր քարտեզ, 405 հազար միկրոժապավեն։
Գրադարանն ունի 22 ընթերցասրահ։ Լայն կապերի մեջ է արտասահմանյան գրապահոցների և գրքի գործերով զբաղվող կազմակերպությունների հետ։ Գրադարանի հին շենքում (նախկինում՝ Պաշկովի տուն, կլասիցիզմ, 1784-1786, ճարտարապետ Վասիլիյ Բաժենով) տեղավորված են ընդհանուր և պատանիների ընթերցասրահները։ 6 նոր մասնաշենքերը (այդ թվում 9 հարկանի գրապահոցը) կառուցվել են 1928-1958-ին (ճարտարապետներ՝ Վ․ Գ․ Գելֆրեյխ, Վ․ Ա․ Շչուկո և ուրիշներ) և գլխավոր մուտքի կողմից միավորված են բարձր մույթավոր պորտիկով։
Գրադարանի ճակատները հարդարված են քանդակներով (գրողների և գիտնականների կիսանդրիներ (քանդակագործներ՝ Ն․ Վ․ Կրանդիևսկայա, Ս․ Ա․ Եվսեև), բանվորի, կոլտնտեսականի, գիտնականի և այլ ֆիգուրներ (քանդակագործներ՝ Վ․ Ի․ Սուխինա, Ս․ Գ․Սանիզեր, Վ․ Վ․ Լիշև, Ե․ Ա․ Ցանսոն-Սանիզեր և այլք)։


== Տես նաև ==
Ռուսաստանի ազգային գրադարան
Հայաստանի Ազգային գրադարան


== Ծանոթագրություններ ==
Բիլ Աթկինսոն

Բիլ Աթկինսոն (անգլ.՝ Bill Atkinson, 1951), ամերիկացի ինժեներ և լուսանկարիչ։ 


== Կենսագրություն ==
1978-1990 թվականներին Աթկինսոնն աշխատել է Էփլ ընկերությունում։ Նա ստացել է բակալավրի աստիճան Սան Դիեգոյի Կալիֆոռնիայի համալսարանում, որտեղ Էփլ Մակինտոշի գլխավոր աշխատող Ջեֆ Ռասկինը դասախոսում էր նրան որպես իր պրոֆեսորներից մեկը։ Աթկինսոնը շարունակել է իր ուսումնասիրությունները և պաշտպանել է իր թեզը արդեն Վաշինգտոնի համալսարանում։
Աթկինսոնը Apple Lisa համակարգչի գրաֆիկական օգտագործողի ինտերֆեյսի (GUI) գլխավոր դիզայները և մշակողն էր, իսկ հետագայում` զարգացման հիմնական կազմի մեքենայական Apple Macintosh-ի առաջին երեսուն անդամներից մեկը և դարձել է իր ժամանակի համար հեղափոխական գրաֆիկական խմբագիր MacPaint-ի, ինչպես նաև` Mac-ի այլ ծրագրերի հեղինակ։ Նա նաև նախագծել և իրականացրել է QuickDraw–ը՝ Macintosh համակարգիչների հիմնական գրաֆիկական գործիքակազմը։ QuickDraw տեխնոլոգիայի առկայությունը գրաֆիկայի ցուցադրման համար նոր գրաֆիկական ինտերֆեյսի հաջողության հիմնական գործոնն էր Macintosh-ի համակարգիչների համար։ Ի թիվս այլ բաների, Աթկինսոնը նախագծել և իրականացրել է HyperCard տեխնոլոգիան՝ առաջին հիմնական գերհաղորդակցված հիպերմեդիա համակարգը։
1990-ի սահմաններում ընկերությունը հիմնադրվել է կապի սարքերի զարգացման General Magic ընկերությունը, և Բիլ Աթկինսոնը, որը երեք համահիմնադիրներից մեկն էր, մամուլի հետ հանդիպմանն ասել է հետևյալը. 

General Magic-ի հաջողության խոչընդոտները կարող են լուրջ լինել, բայց սա սովորական սթարթափ ընկերություն չէ։ Դրա գործընկերների թվում են համակարգիչների, կապի և սպառողական էլեկտրոնիկայի աշխարհի խոշորագույն դերակատարներից մի քանիսը։ Եվ ընկերությունը համալրվելու է գերժամանակակից ինժեներներով, որոնք զրոյից կվերստեղծեն ամենուր ու համատարած հաղորդակցությունների ավանդական մոտեցումները։
2007 թվականին Աթկինսոնը սկսել է աշխատել որպես Numenta համակարգչային հետախուզական տեխնոլոգիաների սթարթափ Numenta-ի արտաքին մշակող։ Իր աշխատանքի մասին Աթկինսոնն ասել է. «Այն, ինչ անում է Numenta-ն, հասարակության համար ավելի հիմնարար նշանակություն ունի, քան անհատական ​​համակարգիչը և ինտերնետի զարգացումը։»:
Աթկինսոնի մի քանի կարևոր գյուտեր համակարգչային ոլորտում.

Macintosh QuickDraw-ը և Lisa LisaGraf-ը,
Աթկինսոնը ինքնուրույն հայտնաբերել է հավասարակշռված կետերից շրջան կառուցելու ալգորիթմ՝ իրար հաջորդող կենտ թվերի հանրագումարի միջոցով,
«Վազող մրջյուններ» (անիմացիայի էֆեկտ՝ գրաֆիկական խմբագրում ընտրության սահմանները նշելու համար),
Uանկի գոտի՝ բացվող ենթակետերով,
Selection lasso (նկարում տարածքների ավտոմատ ընտրության գործիք),
FatBits,
MacPaint,
HyperCard,
Bill Atkinson PhotoCard:Ներկայումս Աթկինսոնը զբաղվում է բնության լուսանկարչությամբ։


== Ծանոթագրություններ ==
Գևորգ Չաուշի թանգարան

Գևորգ Չաուշի տուն-թանգարան, բացվել է 1980-ական թվականներին։ Ընդգրկված է Աշնակի պատմության և մշակույթի անշարժ հուշարձանների ցանկում։


== Պատմություն ==
Հայ ազգային ազատագրական շարժման գործիչ, ֆիդայի Գևորգ Չաուշի տուն-թանգարանը գտնվում է Աշնակ գյուղում։ Թանգարանը կառուցվել է 1980-ական թվականներին՝ Չաուշի զարմիկի՝ Գևորգ Մելքոնյանի նախաձեռնությամբ, նախագծել է ճարտարապետ Ռաֆայել Իսրայելյանը։ Թանգարանի աշտարակին պետք է կանգնեցվեր դեպի Արևմտյան Հայաստան թռչող արծիվը։ Գևորգ Չաուշի թանգարանի «ֆիդայատան» աշտարակին Հայոց արծվի քանդակը տեղադրվել է 2014 թվականին՝ ճարտարապետ Լևոն Մկրտչյանի նախագծով, քանդակագործ Գևորգ Գևորգյան։


== Ցուցադրություն ==
Թանգարանը ներկայացնում է Գևորգ Չաուշի կյանքն ու գործունեությունը։ Ներկայացված են անվանի զորավարի անձնական իրերն ու Հայաստանի XX դարսակզբի պատմական իրադարձությունները նկարագրող ցուցադրություններ։


== Հասցե ==
Թանգարանը գտնվում է Արագածոտնի մարզի Աշնակ գյուղում։


== Ծանոթագրություններ ==


== Արտաքին հղումներ ==
Սուրացող արծիվ՝ Գևորգ Չաուշի թանգարանի աշտարակին(չաշխատող հղում)
Ջուրդինյանո

Ջուրդինյանո  (իտալերեն՝  Giurdignano), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 1811 մարդ, բնակչության խտությունը կազմում է 138 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 71020, հեռախոսային կոդ՝ +39 00836։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0836 813003
Էլեկտրոնային փոստ։ segrateria@comune.giurdignano.le.it
Պաշտոնական կայք՝ http://www.comune.giurdignano.le.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
ՖԻՖԱ Կոնֆեդերացիաների գավաթ 2013

2013 թ. ՖԻՖԱ Կոնֆեդերացիաների Գավաթը, իններորդն էր ՖԻՖԱ Կոնֆեդերացիաների Գավաթում, ֆուտբոլային մրցաշար որը կայացել է 2013 թվականին Բրազիլիայում, որպես պատրաստում ՖԻՖԱ Աշխարհի առաջնություն 2014-ին։ Մրցաշարը անց է կացվել 2013 թվականի հունիսի 15-ից մինչև նույն ամսվա 30-ը։ Բրազիլիան պաշտպանեց չեմպիոնական տիտղոսը։


== Ծանոթագրություններ ==
Խորոլ (այլ կիրառումներ)

Խորոլ, կարող է վերաբերել՝

Խորոլ - գյուղ, Ուկրաինայի Սումիի մարզի Նեդրիգայլովի շրջանում
Խորոլ - քաղաք, Ուկրաինայի Պոլտավայի մարզի Խորոլի շրջանում
Յորքշիր Դեյլս

Յորքշիր Դեյլս (անգլ.՝ Yorkshire Dales), ազգային պարկ Հյուսիսային Անգլիայում Պենինյան լեռներում։ Այն գտնվում է հիմնականում Նորթ Յորքշիրի շրջանում, Կամբրիայի հյուսիսարևմտյան մասում։

Պարկը հիմնադրվել է 1954 թվականին, տարածքը կազմում է` 1769 կմ²։
Յորքշիր Դեյլսի տարածքում են գտնվում Յորքշիրի 3 գագաթները. Ուերնսայդ, Ինգլբորո և Պեն-ի-Գենտ լեռները։
Ավելի քան 20000 անգլիացի ապրում և աշխատում է պարկում, ինչը գրավում է ամեն տարի ավելի քան ութ միլիոն այցելուների։
1954 թվականին, Յորքշիր տարածքի տեղը նշանակված է որպես նոր ազգային պարկի վայր։


== Ծանոթագրություններ ==
Էսմերալդա շրջան (Նևադա)

Էսմերալդա շրջան (անգլ.՝ Esmeralda County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 9.295 կմ² է, բնակչությունը՝ 971 մարդ (2000 թ. տվյալներով)։ Շրջկենտրոնն է Գոլդֆիլդ բնակավայրը։ Կազմավորվել է 1861 թ.։
Բաարի

Բաարի (Պաարի), վայր Կիլիկիայի դաշտային մասում։ Գտնվում է Ամուտան բերդի մոտ, Սեսպին գյուղի շրջանում։
Հիշատակվում է Կիլիկիայի հայոց թագավոր Լևոն Բ-ի (1199-1219) 1212 թվականի լատիներեն պարգևներից մեկում։


== Ծանոթագրություններ ==
Բլուր (Շահբուզի շրջան)

Անվան այլ կիրառումների համար տե՛ս՝ Բլուր (այլ կիրառումներ)Բլուր (ադրբ.՝ Blur), նախկինում միջնադարյան հայաբնակ գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Տես նաև ==
Շահբուզի շրջան
Ճահուկ (Սյունիքի գավառ)


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Առաքելոց վանքի կռիվ (1901)

Առաքելոց վանքի կռիվ, զինված հակամարտություն հայ ֆիդայիների և Օսմանյան բանակի միջև Մշո Սուրբ Առաքելոց վանքում 1901 թվականին։ Ռազմագործողությունը հղացել է Հ. Կոտոյանը որպես բողոք թուրքական կառավարության հարստահարիչ քաղաքականության դեմ։ 1901 թ. նոյեմբերի սկզբին 25-27 անձից բաղկացած հայդուկային խումբը Զորավար Անդրանիկի գլխավորությամբ Սասունից իջել է Մշո Սուրբ Առաքելոց վանք և նոյեմբերի 6–ից պաշարվել Ֆերիկ Մուհամմեդ Ալի փաշայի կողմից։ Ֆիդայիներին առաջարկվել է անձնատուր լինել կամ դուրս գալ վանքից, սակայն պաշարված հայերը մերժել են։ Թուրքական 4000–անոց զորքերը հարձակման են անցել, որը տևել է երեք օր։ Պաշարման հաջորդ օրը բանակցություններ են սկսվել թուրքերի և Տարոնի առաջնորդ Խոսրով վարդապետ Պեհրիկյանի ու վանքի վանահայր Հովհաննես վարդապետ Մուրադյանի միջև։ Պաշարվածները պահանջել են քաղաքական բանտարկյալների ազատում, Մշո դաշտում հարստահարություններից և սպանություններից տուժած հայերի փոխհատուցում։ Սուլթանը խոստացել է ընդառաջել ֆիդայիներին միայն նրանց անձնատուր լինելու դեպքում։ Նոյեմբերի 27-ի գիշերը պաշարման 21-րդ օրը, երբ սպառվել է ռազմամթերքը, ֆիդայիները ճեղքել են պաշարումը և բարձրացել լեռները։


== Ծանոթագրություններ ==
Թիթկիր

Թիթկիր, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 23 կմ հյուսիս-արևմուտք, Եփրատ գետի աջ կողմի վտակներից մեկի ափին, սարահարթում։


== Բնակչություն ==
1872-1873 թվականներին ուներ 35 հայ և 160 թուրք բնակիչ։


== Տնտեսություն ==
Բնակչության հիմնական զբաղմունքը հողագործությունն ու անասնապահությունն էր։ Հայերը նաև զբաղվում էին արհեստներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պրեմիեր Լիգա 1994-95 (Անգլիա)

Պրեմիեր Լիգա 1994-95-ը Անգլիայի Պրեմիեր Լիգայի 3-րդ սեզոնն էր։
Աստերոիդների ցանկ (5901-6000)

Աստերոիդների ցանկ (5801-5900)  • Աստերոիդների ցանկ  • Աստերոիդների ցանկ (6001-6100)
 Աստերոիդների ցանկ (5801-5900)  • Աստերոիդների ցանկ  • Աստերոիդների ցանկ (6001-6100)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Դիբագլու

Դիբագլու, լեռնագագաթ Փոքր Կովկաս, Զանգեզուրի լեռնաշղթայում, նրա կենտրոնական հատվածում, Սիսիանի շրջանի Ջոմադլու գյուղից հյուսիս։ Բարձրությունը՝ 2147 մ։


== Ծանոթագրություններ ==
(5101) Ախմերով

(5101) Ախմերով (անգլ.՝ Akhmerov), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 22-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,004128 ա. մ., առավելագույնը մոտենում է 2,6529 ա. մ. հեռավորության վրա և հեռանում 3,3553 ա. մ.։ Արեգակի շուրջ մեկ ամբողջական պտույտ է կատարում 1901,85 երկրային օրվա ընթացքում, իր ուղեծրով շարժվելով միջինում 0,189289 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5101) Ախմերով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Fly Arna

«Հայկական ազգային ավիաուղիներ» ՓԲԸ, որը հայտնի է որպես Ֆլայ Արնա (անգլերենից. Fly + Armenian National Airlines),  բյուջետային ավիաընկերությունը որը գտնվում է Երևանում, Հայաստանո ։ Այն « Air Arabia » բյուջետային ավիաընկերություն և Հայաստանի կառավարությանը պատկանող Հայաստանի Պետական Հետաքրքրություններ Ֆոնդին (ANIF) համատեղ ձեռնարկություն է  ։ Ավիաընկերությունը պետք է թռիչքներ սկսի 2022 թվականի մայիսին Կենտրոնական Ասիայի, Մերձավոր Արևելքի և Ռուսաստանի ուղղություններով ։ Բացի այդ, ավիաընկերությունը նախատեսում է ի վերջո ընդլայնել իր երթուղային ցանցը դեպի եվրոպական ուղղություններ  ։ Նախատեսվում է օգտագործել իր մայր ընկերության Air Arabia Airbus A320 ինքնաթիռը ։


== Պատմություն ==
Ավիաընկերությունը ստեղծվել է 2021 թվականի հուլիսին էմիրաթական Air Arabia ավիաընկերության և նորաստեղծ Հայաստանի Պետական Հետաքրքրություններ Ֆոնդի (ANIF) միջև կնքված համատեղ ձեռնարկության համաձայնագրի արդյունքում  ։ Ավիաընկերության 51%-ը պատկանում է ANIF-ին, իսկ մնացած 49%-ը՝ Air Arabia-ին։ 2022 թվականի մայիսի դրությամբ ավիաընկերությունը ստացել  է ստացել է հավաստագիր և պատրաստ է իրականացնել թռիչքներ։


== Ուղղություններ ==


== Նավատորմ ==


== Տես նաև ==
Հայաստանի օդանավակայանների ցանկ


== Ծանոթագրություններ ==


== Արտաքին հղումներ ==
Fly Arna Ֆեյսբուքում
Fly Arna Instagram-ում
Fly Arna Twitter-ում
Fly Arna LinkeDin-ում
Fly Arna YouTube-ում
Պավլովսկի (խուտոր, Ալեկսեևսկի շրջան)

Անվան այլ կիրառումների համար տե՛ս՝ ՊավլովսկիՊավլովսկի (ռուս.՝ Павловский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալալկոմենես

Ալալկոմենես (Ալալկոմենե, հին հունարենով՝ Ἀλαλκομένης, «պահապան», «թշնամիներին ոչնչացնող»), հունական դիցաբանության մեջ Ալալկոմենեսը առաջին մարդն է։ Ասում են, նա ծնվել է Բեոտիայում, որպես Գեա-մոլորակ և մեծացել մինչև այն ժամանակ, երբ հայտնվել է Լուսինը։ Նա Զևսին խորհուրդներ էր տալիս, երբ նա վիճում էր Հերայի հետ, խնամում ու դաստիարակում էր Աթենասին, երբ նա դեռ փոքրիկ աղջիկ էր։ Նրա անունով են կոչել Ալալկոմենես ավանը, որի կողքին էր գտնվում Տրիտոն գետակը։ Անտիկ շրջանում ասում էին, որ Աթենասն այդտեղ է ծնվել, և հենց այդեղ էր գտնվում նրա տաճարը։
Ոմանք Ալալկոմենեսին նույնացնում են Կիֆերոնի հետ։ Ըստ այլ տարբերակների մարդկանց ստեղծել է Պրոմեթևսը, կամ էլ մարդիկ առաջացել են Վիշապի (գերբնական էակ) ատամներից։


== Ծանոթագրություններ ==
Ար սյուր Ֆորման

Ար սյուր Ֆորման (ֆր.՝ Ars-sur-Formans), կոմունա Ֆրանսիայում՝ Ռոն Ալպեր մարզում՝ Էն գավառում։


== Աշխարհագրական դիրք ==
Գտնվում է 35 կմ հյուսիս Լիոնից, ծովի մակարդակից բարձր է 226-281 մետր։


== Պատմություն ==

Ապրեմոն պատմական փաստաթղթերում առաջին անգամ հիշատակվել է 969 թվականին։ 9-րդ դարում պատկանել է Ար ազնվական ընտանիքին, ապա տարածքը փոխանցվել է Լիոնին։ 1409 թվականին կոմունան ամբողջությամբ այրվել է կրոնական պատերազմի պատճառով։
1592 թվականին տարածքը անցել է Գառնիեղ դե Գառնե ազնվականներին, ում պատկանում է նաև տեղի ամրոցը։
1826 թվականից սկսած կոմունայի Սանկտ Ժան-Մարի Վիանեն ուղտագնացության վայր է դարձել, որտեղ տարեկան այցելում են մոտ 100,000 մարդիկ։


== Բնակչություն ==
2010 թվականի տվյալներով քաղաքում ապրում է 1367 մարդ։


== Տեսարժան վայրեր ==
Ժան-Մարի Վիանեյի տունը
Ժան-Մարի Վիանեյ գերեզմանոցը և եկեղեցին


== Քույր քաղաքներ ==
Եթինգեն Շեփախ, Գերմանիա


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Հաջիմուրադ Նուրմագոմեդով

Հաջիմուրադ Նուրմագոմեդով (մայիսի 1, 1987(1987-05-01), Մախաչկալա, ՌԽՖՍՀ, ԽՍՀՄ), ազատ ոճի հայաստանցի  ըմբիշ, հանդես է գալիս 84 կիլոգրային քաշային կարգում, Հայաստանի առաջնության հաղթող (2011) և բրոնզե մեդալակիր (2010), 2012 թվականի օլիմպիական խաղերի մասնակից, միջազգային սպորտի վարպետ։ Ազգությամբ ավար է։


== Կենսագրություն ==
Հաջիմուրադ Նուրմագոմեդովը ծնվել է 1987 թվականին Մախաչկալայում։ Ըմբշամարտով սկսել է զբաղվել մանկուց։ 2006 թվականից հանդես է գալիս Հայաստանի դրոշի ներքո։ 4 տարի անց՝ 2010 թվականին, Հայաստանի առաջնությունում գրավել է 3-րդ տեղը։ 2011 թվականին իր քաշային կարգում դարձավ Հայաստանի առաջնության հաղթող։ Ներկայացնելով Հայաստանը՝ հաղթող է ճանաչվել  միջազգային տարբեր մրցաշարերում և իրավունք ստացել՝ մասնակցելու 2012 թվականին Լոնդոնում կայացած Օլիմպիական խաղերին, որտեղ պարտվեց երկրորդ մրցափուլում և արդյունքում նվաճեց 11-րդ տեղը։ Անձնական մարզիչը եղել է Նասիր Գադջիխանովը, իսկ հավաքականում հանդես գալու ժամանակ՝ Արայիկ Բաղդադյանը։


== Ձեռքբերումներ ==
2010-Հայաստանի առաջնությանը բրոնզե մեդալակիր
2011-Հայաստանի առաջնության հաղթող 
2012 Դանա Կոլովայի և Նիկոլա Պետրովայի հիշատակին նվիրված մրցաշարի հաղթող(Բուլղարիա)


== Ծանոթագրություններ ==
Սազոնդյոլ

Սազոնդյոլ (ռուս.՝ Сазондёль), գետ Ռուսաստանում, հոսում է Արխանգելսկի մարզի Լենսկի շրջանում։ Գետաբերանը տեղակայված է Յարենգա գետի ձախ ափին՝ 147 կմ հեռավորության վրա։ Գետի երկարությունը՝ 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000023276
Հիդրոլոգիական ուսումնասիրությունների կոդը -  103002327
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բելգիան Եվրատեսիլ երգի մրցույթում

Առաջին անգամ Բելգիան հայտարարել է իր մասնակցությունն մրցույթին 1956 թվականին։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։
Ապինյանո դել Տրոնտո

Ապինյանո դել Տրոնտո  (իտալերեն՝  Appignano del Tronto), կոմունա Իտալիայում, գտնվում է Մարկե մարզի Ասկոլի Պիչենո գավառում։ Բնակչությունը կազմում է 1977 մարդ (2008 թվականի տվյալներով), բնակչության խտությունը՝ 90 մարդ/կմ²։ Տարածքը կազմում է 22 կմ²։ Փոստային ինդեքս՝ 63042։ Հեռախոսային կոդ՝ 00736։


== Ժողովրդագրություն ==
Բնակչության թվաքանակի փոփոխությունները


== Պատկերասրահ ==

		
		


== Արտաքին հղումներ ==
Pambansang Tanggapan ng Estadistika Archived 2009-12-07 at the Wayback Machine.
ENIT Italian State Tourism Board Archived 2008-03-27 at the Wayback Machine.
ENIT Hilagang Amerika
Italian Railways
Italian National at Regional Parks


== Ծանոթագրություններ ==